กฎกระทรวงกฎกระทรวงฉบับที่ ๓๗ (พ.ศ. ๒๕๓๕)ออกตามความในพระราชบัญญัติการขนส่งทางบกพ.ศ. ๒๕๒๒[๑] อาศัยอำนาจตามความในมาตรา ๗ มาตรา ๗๔ วรรคสอง และมาตรา ๗๕วรรคสอง แห่งพระราชบัญญัติการขนส่งทางบก พ.ศ. ๒๕๒๒รัฐมนตรีว่าการกระทรวงคมนาคมออกกฎกระทรวงไว้ ดังต่อไปนี้ข้อ ๑ ให้ยกเลิกกฎกระทรวงฉบับที่ ๕ (พ.ศ. ๒๕๒๔) ออกตามความในพระราชบัญญัติการขนส่งทางบก พ.ศ. ๒๕๒๒ข้อ ๒ผู้ใดประสงค์จะจัดตั้งสถานตรวจสภาพรถ ให้ยื่นคำขอรับใบอนุญาตตามแบบของกรมการขนส่งทางบกพร้อมด้วยหลักฐานดังต่อไปนี้(๑) บุคคลธรรมดา(ก) ภาพถ่ายบัตรประจำตัวประชาชนหรือภาพถ่ายใบสำคัญประจำตัวคนต่างด้าว(ข) สำเนาทะเบียนบ้านหรือภาพถ่ายสำเนาทะเบียนบ้าน(ค) แผนที่แสดงที่ตั้งสถานตรวจสภาพรถและแผนผังสิ่งปลูกสร้างภายในบริเวณสถานตรวจสภาพรถ(ง) แบบ ขนาด และรายละเอียดของเครื่องตรวจสภาพรถ(๒) ห้างหุ้นส่วนสามัญ(ก) รายชื่อผู้เป็นหุ้นส่วนทุกคน(ข)ภาพถ่ายบัตรประจำตัวประชาชนหรือภาพถ่ายใบสำคัญประจำตัวคนต่างด้าวของผู้เป็นหุ้นส่วนทุกคน(ค)สำเนาทะเบียนบ้านหรือภาพถ่ายสำเนาทะเบียนบ้านของผู้เป็นหุ้นส่วนทุกคน(ง) แผนที่แสดงที่ตั้งสถานตรวจสภาพรถและแผนผังสิ่งปลูกสร้างภายในบริเวณสถานตรวจสภาพรถ(จ) แบบ ขนาด และรายละเอียดของเครื่องตรวจสภาพรถ(๓) ห้างหุ้นส่วนสามัญจดทะเบียนหรือห้างหุ้นส่วนจำกัด(ก)หนังสือรับรองของนายทะเบียนหุ้นส่วนบริษัทแสดงการจดทะเบียนเป็นห้างหุ้นส่วนสามัญจดทะเบียนหรือห้างหุ้นส่วนจำกัด(ข) รายชื่อและสัญชาติของผู้เป็นหุ้นส่วนทุกคน(ค) แผนที่แสดงที่ตั้งสถานตรวจสภาพรถและแผนผังสิ่งปลูกสร้างภายในบริเวณสถานตรวจสภาพรถ(ง) แบบ ขนาด และรายละเอียดของเครื่องตรวจสภาพรถ(๔) บริษัทจำกัดหรือบริษัทมหาชนจำกัด(ก)หนังสือรับรองของนายทะเบียนหุ้นส่วนบริษัทแสดงการจดทะเบียนเป็นบริษัทจำกัดหรือบริษัทมหาชนจำกัด(ข) รายชื่อกรรมการของบริษัทจำกัดหรือบริษัทมหาชนจำกัด(ค)ภาพถ่ายบัตรประจำตัวประชาชนหรือภาพถ่ายใบสำคัญประจำตัวคนต่างด้าวของกรรมการผู้มีอำนาจลงนามผูกพันบริษัทจำกัดหรือบริษัทมหาชนจำกัด(ง)สำเนาทะเบียนบ้านหรือภาพถ่ายสำเนาทะเบียนบ้านของกรรมการผู้มีอำนาจลงนามผูกพันบริษัทจำกัดหรือบริษัทมหาชนจำกัด(จ)สำเนาหรือภาพถ่ายหนังสือบริคณห์สนธิและข้อบังคับฉบับตีพิมพ์(ฉ) แผนที่แสดงที่ตั้งสถานตรวจสภาพรถและแผนผังสิ่งปลูกสร้างภายในบริเวณสถานตรวจสภาพรถ(ช) แบบ ขนาด และรายละเอียดของเครื่องตรวจสภาพรถข้อ ๓สถานตรวจสภาพรถที่อยู่ในเกณฑ์จะได้รับอนุญาตให้จัดตั้งต้องมีลักษณะและเหมาะสมสำหรับตรวจความมั่นคงแข็งแรงความสะอาด ความเรียบร้อย และความเหมาะสมของสภาพรถ ซึ่งอย่างน้อยจะต้องประกอบด้วย(๑) อาคารสถานที่ตรวจสภาพรถสำหรับใช้เป็นที่ติดตั้งเครื่องตรวจสภาพรถและเป็นที่ทำการตรวจสภาพรถ(๒)เครื่องตรวจสภาพรถและอุปกรณ์หรือสิ่งอำนวยความสะดวกในการตรวจสภาพรถตามมาตรฐานที่กรมการขนส่งทางบกกำหนด โดยประกาศในราชกิจจานุเบกษา(๓) ลานจอดรถสำหรับรอการตรวจสภาพรถซึ่งมีพื้นที่พอสมควรข้อ ๔ผู้ได้รับใบอนุญาตจัดตั้งสถานตรวจสภาพรถต้องปฏิบัติตามเงื่อนไข ดังต่อไปนี้(๑) จัดให้มีผู้ควบคุมการตรวจสภาพรถซึ่งมีคุณวุฒิไม่ต่ำกว่าหลักสูตรประกาศนียบัตรวิชาชีพชั้นสูง (ปวส.) สาขาช่างยนต์หรือคุณวุฒิอื่นตามที่กรมการขนส่งทางบกให้ความเห็นชอบ อย่างน้อย ๑ คนและเจ้าหน้าที่ตรวจสภาพรถ ซึ่งมีคุณวุฒิไม่ต่ำกว่าหลักสูตรประกาศนียบัตรวิชาชีพ(ปวช.) สาขาช่างยนต์ หรือคุณวุฒิอื่นตามที่กรมการขนส่งทางบกให้ความเห็นชอบ(๒) ดำเนินการตรวจสภาพรถโดยปฏิบัติตามกฎหมายว่าด้วยการขนส่งทางบก กฎหมายว่าด้วยรถยนต์และหลักเกณฑ์และวิธีการตามประกาศหรือระเบียบที่กรมการขนส่งทางบกกำหนดโดยประกาศในราชกิจจานุเบกษา(๓) จัดทำใบรับรองการตรวจสภาพรถ ประวัติรถรายงานการตรวจสภาพรถ เครื่องหมายสำหรับรถที่ผ่านการตรวจสภาพแล้วและเครื่องหมายหรือเอกสารอื่นตามที่กรมการขนส่งทางบกกำหนดโดยประกาศในราชกิจจานุเบกษา(๔) จัดให้มีเครื่องตรวจสภาพรถหรืออุปกรณ์อื่น ๆ เพิ่มเติมตามความเหมาะสมสำหรับใช้ในการตรวจสภาพรถตามที่กรมการขนส่งทางบกกำหนดโดยประกาศในราชกิจจานุเบกษา(๕)ปรับปรุงเครื่องตรวจสภาพรถให้อยู่ในสภาพที่พร้อมใช้งานได้ดีอยู่เสมอข้อ ๕ใบอนุญาตจัดตั้งสถานตรวจสภาพรถให้ใช้แบบใบอนุญาตท้ายกฎกระทรวงนี้ข้อ ๖ผู้ได้รับใบอนุญาตจัดตั้งสถานตรวจสภาพรถผู้ใดประสงค์จะขอต่ออายุใบอนุญาตให้ยื่นคำขอตามแบบของกรมการขนส่งทางบกพร้อมด้วยสำเนาใบอนุญาตจัดตั้งสถานตรวจสภาพรถหรือใบแทนก่อนใบอนุญาตสิ้นอายุไม่น้อยกว่าสามสิบวันในกรณีที่ผู้ประสงค์จะขอต่ออายุใบอนุญาตเป็นนิติบุคคลให้ยื่นหลักฐานตามข้อ ๒ (๓) (ก) หรือ (๔) (ก) ด้วย แล้วแต่กรณีข้อ ๗การอนุญาตให้ต่ออายุใบอนุญาตจัดตั้งสถานตรวจสภาพรถให้นายทะเบียนกลางออกใบอนุญาตตามแบบใบอนุญาตเดิมให้ใหม่ข้อ ๘ผู้ได้รับใบอนุญาตจัดตั้งสถานตรวจสภาพรถผู้ใดประสงค์จะขอรับใบแทนใบอนุญาตที่สูญหายหรือชำรุดในสาระสำคัญให้ยื่นคำขอตามแบบของกรมการขนส่งทางบกพร้อมด้วยหลักฐานการรับแจ้งความของสถานีตำรวจหรือใบอนุญาตที่ชำรุดนั้นการออกใบแทนใบอนุญาตให้นายทะเบียนกลางออกใบอนุญาตตามแบบใบอนุญาตเดิม แต่ให้ระบุคำว่า ใบแทนไว้ที่ด้านหน้าด้วยข้อ ๙การยื่นคำขอตามกฎกระทรวงนี้(๑) สำหรับสถานตรวจสภาพรถที่ตั้งอยู่ในเขตกรุงเทพมหานครให้ยื่นต่อกรมการขนส่งทางบก(๒) สำหรับสถานตรวจสภาพรถที่ตั้งอยู่ในเขตจังหวัดอื่นให้ยื่นต่อสำนักงานขนส่งจังหวัดแห่งท้องที่ที่สถานตรวจสภาพรถนั้นตั้งอยู่หรือกรมการขนส่งทางบกให้ไว้ ณ วันที่ ๘ เมษายน พ.ศ. ๒๕๓๕พลเอก วิโรจน์ แสงสนิทรัฐมนตรีช่วยว่าการกระทรวงคมนาคมปฏิบัติราชการแทนรัฐมนตรีว่าการกระทรวงคมนาคม[เอกสารแนบท้าย]๑.ใบอนุญาตจัดตั้งสถานตรวจสภาพรถ(ดูข้อมูลจากภาพกฎหมาย)หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากหลักเกณฑ์วิธีการ และเงื่อนไขในการขออนุญาตและการอนุญาตจัดตั้งสถานตรวจสภาพรถและการขอต่ออายุใบอนุญาต ตามที่กำหนดไว้ในกฎกระทรวงฉบับที่ ๕ (พ.ศ. ๒๕๒๔) ออกตามความในพระราชบัญญัติการขนส่งทางบก พ.ศ. ๒๕๒๒ยังไม่เหมาะสมและเอื้ออำนวยต่อการจัดตั้งสถานตรวจสภาพรถ ฉะนั้น เพื่อเป็นการสนับสนุนและส่งเสริมให้เอกชนลงทุนจัดตั้งสถานตรวจสภาพรถสมควรปรับปรุงหลักเกณฑ์ วิธีการและเงื่อนไขในเรื่องดังกล่าวเสียใหม่ให้เหมาะสมยิ่งขึ้น จึงจำเป็นต้องออกกฎกระทรวงนี้โชติกานต์/ปรับปรุง๒มีนาคม ๒๕๕๙[๑] ราชกิจจานุเบกษาเล่ม ๑๐๙/ตอนที่ ๕๐/หน้า ๓๕/๑๗ เมษายน ๒๕๓๕